section_heading: Intelektualni rad
paragraph_text: Vladimir Ćopić je surađivao u listovima Vsemirnaja revoljucija, Borba (jedno vrijeme 1924. godine bio je i urednikom lista), Proleter, Dimitrovac i drugima. Držao je predavanja na partijskoj školi u Moskvi i na Komunističkom sveučilištu nacionalnih manjina Zapada (KUNMZ). Preveo je djelo Vladimira Iljiča Lenjina Imperijalizam kao najnovija etapa kapitalizma (1917.), Početnicu političke ekonomije (1923.) Aleksandra Bogdanova, a s Josipom Brozom Titom 1938. godine prevodio je Kratki kurs Historije Svesavezne komunističke partije boljševika.<ref>Očak, Ivan. Vladimir Ćopić kao novinar, // Senjski zbornik: prilozi za geografiju, etnologiju, gospodarstvo, povijest i kulturu, sv. 16, br. 1, (1989.), str. 185. - 198.,, str. 195., 197., pristupljeno 12. svibnja 2018.